Seun beseer toe hy uit venster valArgieffoto ŉ Negejarige seun is Saterdagmiddag met ŉ helikopter na ŉ hospitaal gehaas nadat hy uit ŉ venster op die derde verdieping van ŉ gebou in Killarney, Johannesburg, geval het. “Die kind het uit ŉ oop venster op die derde verdieping geval,” het Chritra Bodasing, woordvoerder van ER24, in ŉ verklaring gesê. “Paramedici het die kind ondersoek. Hy het kritieke beserings opgedoen.” Hy is op die toneel behandel en met ŉ helikopter na ŉ hospitaal geneem vir verdere behandeling.